പെന്ഷന് തുക കാത്തിരുന്ന കര്ഷകന്റെ ബാങ്ക് അക്കൗണ്ടിലെത്തിയത് 52 കോടി രൂപ! ബീഹാറിലെ കട്ടിഹാറില് കര്ഷകന്റെ ബാങ്ക് അക്കൗണ്ടില് അപ്രതീക്ഷിതമായി എത്തിയത് 52 കോടി രൂപ. ബീഹാറില് തുടര്ച്ചയായി ഇത് മൂന്നാമത്തെ തവണയാണ് തെറ്റായ ബാങ്ക് ഇടപാടുകള് കാരണം ഭീമമായ തുക വ്യക്തികളുടെ അക്കൗണ്ടിലേക്കെത്തുന്നത്. കട്ടിഹാറിലെ കര്ഷകനായ രാം ബഹദൂര് ഷായുടെ അക്കൗണ്ടിലേക്കാണ് 52 കോടിരൂപ എത്തിയിരിക്കുന്നത്. പെന്ഷന് ലഭിക്കാറുള്ള റാം ബഹാദൂര് ഷാ പെന്ഷന് പണം വന്നിട്ടുണ്ടോ ഇല്ലയോ എന്ന് അറിയാന് തന്റെ ബാങ്കില് എത്തിയപ്പോഴാണ് 52 കോടി രൂപ അക്കൗണ്ടില് ക്രെഡിറ്റ് ആയിട്ടുണ്ടെന്നു ഉദ്യോഗസ്ഥന് അറിയിക്കുന്നത്.തന്റെ അക്കൗണ്ടില് ഇത്രയും വലിയ തുക കണ്ടപ്പോള് അയാള് ഞെട്ടിപ്പോയി. പണം എവിടെ നിന്ന് വന്നു എന്ന് പോലും ആ കര്ഷകന് ചിന്തിച്ചു. ബാങ്കിന്റെ പ്രവര്ത്തനത്തില് വന്ന തെറ്റാണെന്നു അറിഞ്ഞപ്പോള് സാമ്ബത്തികമായി വളരെയധികം ബുദ്ധിമുട്ടുന്ന തന്റെ കുടുംബത്തിന് സഹായകമായി തുകയില് കുറച്ച് തന്റെ അക്കൗണ്ടിലേക്ക് നല്കാന് അദ്ദേഹം സര്ക്കാരിനോട് അഭ്യര്ത്ഥിച്ചതായി ഇന്ത്യ ടുഡേ റിപ്പോര്ട്ട് ചെയ്തു.വിഷയത്തില് പോലീസ് അന്വേഷണം ആരംഭിച്ചതായി കത്ര പോലീസ് സ്റ്റേഷനിലെ സബ് ഇന്സ്പെക്ടര് മനോജ് പണ്ടര് അറിയിച്ചു,അന്വേഷണത്തിന്റെ ഭാഗമായി ബന്ധപ്പെട്ട ബാങ്ക് ഉദ്യോഗസ്ഥരെ ചോദ്യം ചെയ്യുമെന്നും അദ്ദേഹം പറഞ്ഞു. ബീഹാറില് ഒരാഴ്ചയ്ക്കുള്ളില് മൂന്നാമത്തെ സംഭവമാണിത്. ആദ്യ സംഭവത്തില്, സംസ്ഥാനത്തെ ഖഗരിയയിലെ ഒരു വ്യക്തിയുടെ അക്കൗണ്ടില് 5 ലക്ഷത്തിലധികം രൂപ ലഭിക്കുകയും പണം ബാങ്കിലേക്ക് തിരികെ നല്കാന് അദ്ദേഹം വിസമ്മതിക്കുകയും ചെയ്തു. ബാങ്കിന്റെ പരാതിയെ അദ്ദേഹത്തെ അറസ്റ്റ് ചെയ്യുകയുമുണ്ടായി.കേന്ദ്ര സര്ക്കാര് 15 ലക്ഷം രൂപ വാഗ്ദാനം ചെയ്തതിന്റെ ആദ്യ ഗഡുവായി പ്രധാനമന്ത്രി മോദി തനിക്ക് അയച്ചതാണെന്ന് 5 ലക്ഷം എന്ന് കരുതിയാണ് അദ്ദേഹം പണം മുഴുവന് ചെലവഴിച്ചതെന്നാണ് പോലീസിനോട് പറഞ്ഞത്.രണ്ടാമത്തെ സംഭവത്തില്, കട്ടിഹാര് ജില്ലയിലെ രണ്ട് സ്കൂള് വിദ്യാര്ത്ഥികളുടെ അക്കൗണ്ടുകളില് 960 കോടിയിലധികം രൂപയാണ് എത്തിയത്. ഒരു വിദ്യാര്ത്ഥിയുടെ അക്കൗണ്ടില് 60 കോടിയിലധികം രൂപയുണ്ടായിരുന്നപ്പോള് അടുത്തയാളുടെ അക്കൗണ്ടില് 900 കോടിയിലധികം രൂപയാണ് ഉണ്ടായിരുന്നത്. പിന്നീട് അവരുടെ അക്കൗണ്ടുകളില് നിന്ന് ബാങ്ക് പണം തിരിച്ചെടുത്തു.സാങ്കേതിക തകരാറ് കാരണമാണ് പണം ഇല്ലാതായിട്ട് കാണിച്ചതെന്നും പണം യഥാര്ത്ഥത്തില് അക്കൗണ്ടില് ഉണ്ടായിരുന്നില്ലെന്നും ജില്ലാ മജിസ്ട്രേറ്റ് അറിയിച്ചു.